KLASA: 320-02/20-01/1

URBROJ: 2176/04-03-20-2

Novska, 20. siječnja 2020.

Na temelju članka 46. Statuta Grada Novska (Službeni vjesnik , broj 24/09, 47/10, 29/11, 3/13, 8/13, 39/14, 4/18 i 15/18- ispravak) i članka 22. Odluke o upravljanju nekretninama u vlasništvu Grada Novska (Službeni vjesnik, broj 19/13 i 45/17), Gradonačelnik Grada Novska raspisuje

**JAVNI NATJEČAJ**

**za zakup poljoprivrednog zemljišta u vlasništvu Grada Novske**

**1.** Grad Novska daje u zakup poljoprivredna zemljišta u katastarskoj općini Subocka, u svrhu poljoprivredne obrade:

### K.O. SUBOCKA

|  |  |
| --- | --- |
| Broj zkč. i način uporabe | Površina u m² |
| 121/1 VRT ŠLJIVIK | 2302 |
| 121/2 ORANICA ŠLJIVIK | 4802 |
| Ukupna površina: | 7104 |
| Početna godišnja zakupnina: | 212,40 kn |

### 2. Zemljište u katastarskoj općini Subocka daje se u zakup na određeno vrijeme od pet (5) godina.

### Ukoliko zakupodavac ili drugi investitor u tijeku zakupa ishodi pravomoćnu lokacijsku dozvolu ili potvrdu glavnog projekta za gradnju infrastrukture na zemljištu ili dijelu zemljišta u zakupu i/ili ako je sklopljen ugovor o prodaji ili drugom obliku raspolaganja zemljištem sa kupcem, ugovor o zakupu se raskida s danom sklapanja ugovora o prodaji ili drugom obliku raspolaganja, o čemu će zakupodavac obavijestiti zakupnika.

### U slučaju raskida ugovora zakupnik je dužan skinuti usjeve i zemljište predati u posjed zakupodavca u roku 15 dana od raskida bez prava na naknadu štete.

Početna godišnja zakupnina utvrđena je u skladu s Uredbom o načinu izračuna početne zakupnine poljoprivrednog zemljišta u vlasništvu Republike Hrvatske, te naknade za korištenje voda radi obavljanja djelatnosti akvakulture (NN 89/2018).

### 3. Javni natječaj provodi se podnošenjem pismenih ponuda u zatvorenim omotnicama po postupku i uvjetima propisanim Odlukom o upravljanju nekretninama u vlasništvu Grada Novska („Službeni vjesnik“ Grada Novske broj: 19/13, 45/17).

**4.** Pisana ponuda za sudjelovanje u natječaju mora sadržavati:

- ime i prezime odnosno naziv podnositelja ponude, OPG ili tvrtka, OIB,

- podatke o zemljištu za koje podnosi pisanu ponudu (oznaka katastarske čestice, naziv katastarske općine) i namjenu,

- ponuđeni iznos godišnje zakupnine u kunama

- uvjerenje o prebivalištu od nadležne Policijske postaje ili izvadak iz sudskog registra kao

dokaz o prebivalištu odnosno sjedištu ponuditelja na području Grada Novske u posljednje dvije godine (ukoliko se ponuditelj poziva na pravo prvenstva),

- potvrdu da ponuditelj nema dugovanja prema proračunu Grada Novske.

Uz pisanu ponudu je potrebno priložiti:

- presliku osobne iskaznice za fizičke osobe; obiteljsko poljoprivredno gospodarstvo (rješenje o upisu upisnik ili preslika iskaznice obiteljskog gospodarstva); poljoprivredni obrt (rješenje o upisu u upisnik, izvadak iz obrtnog registra ili obrtnica); pravna osoba registrirana za obavljanje poljoprivredne djelatnosti (izvod iz sudskog registra),

- uvjerenje o prebivalištu od nadležne Policijske postaje ili izvadak iz sudskog registra kao

dokaz o prebivalištu odnosno sjedištu ponuditelja na području Grada Novske u posljednje dvije godine (ukoliko se ponuditelj poziva na pravo prvenstva),

- potvrdu da ponuditelj nema dugovanja prema proračunu Grada Novske.

### 5. Pisane ponude na javni natječaj podnose se u zatvorenoj omotnici s naznakom „Javni natječaj za davanje u zakup poljoprivrednog zemljišta k.o. Subocka - ne otvarati“, na adresu Grad Novska, Trg dr. Franje Tuđmana 2, 44330 Novska , preporučenom poštom ili predajom u pisarnici Gradske uprave Grada Novska, Trg dr. Franje Tuđmana 2, I kat.

### 6. Rok za podnošenje pisanih ponuda je 8 dana od objave obavijesti o raspisanom natječaju na web stranici Grada Novske.

### 7. Ponude će biti javno otvorene u prostorijama Upravnog odjela za komunalni sustav, prostorno planiranje i zaštitu okoliša Grada Novska, Trg dr. Franje Tuđmana 2, Novska, I kat mala vijećnica, idući radni dan nakon isteka roka za podnošenje ponuda, u 12 sati.

### Otvaranju ponuda mogu pristupiti ponuditelji odnosno njihovi ovlašteni predstavnici uz predočenje ovjerene punomoći dane u tu svrhu.

### 8. Nepotpune i nepravodobne ponude, kao i ponude osoba koje imaju dugovanje prema proračunu Grada Novska neće se uzeti u razmatranje.

**9.** Najpovoljnija ponuda je ponuda s najvišom zakupninom.

Pravo prvenstva na sklapanje ugovora o zakupu zemljišta ima ponuditelj - nositelj obiteljskoga poljoprivrednog gospodarstva koji ostvaruje prava iz radnog odnosa radom u poljoprivredi na vlastitom gospodarstvu ili vlasnik poljoprivrednog obrta, koji su upisani u Upisnik obiteljskih poljoprivrednih gospodarstva (u daljnjem tekstu: Upisnik), te trgovačko društvo registrirano za obavljanje poljoprivredne djelatnosti u kojemu je poljoprivredna djelatnost pretežita djelatnost i upisano je u Upisnik, svi sa prebivalištem, odnosno sjedištem na području Grada Novska, najmanje 2 (dvije) godine do objave javnog natječaja.

Pravo prvenstva na sklapanje ugovora o zakupu zemljišta u svrhu poljoprivredne obrade daje se ponuditelju iz prethodnog stavka koji ispunjava uvjete natječaja, pod uvjetom prihvaćanja zakupnine iz najpovoljnije ponude.

### Ugovor o zakupu zemljišta sklapa se na rok od 5 godina, u obliku ovršne isprave i solemnizira kod javnog bilježnika na trošak zakupnika.

### 10. Odluku o izboru najpovoljnijeg ponuditelja na prijedlog Povjerenstva donosi Gradonačelnik Grada Novska.

### 11. Zakupnik je obvezan plaćati ugovorenu godišnju zakupninu za svaku godinu zakupa s rokom dospijeća zakupnine do 30. lipnja tekuće godine. Na iznos zakupnine koji nije plaćen u roku plaća se zakonska zatezna kamata.

### 12. Uvođenje u posjed zakupnika izvršit će se u roku od 15 dana od sklapanja ugovora.

**13.**  Dodatne informacije o ovom javnom natječaju mogu se dobiti u dobiti u Upravnom odjelu za komunalni sustav, prostorno planiranje i zaštitu okoliša tel. (044) 691-520.

**GRADONAČELNIK**

**Marin Piletić, prof.**